
Д О К Л А Д Н А  З А П И С К А
от  ЙОРДАНКА АНАНИЕВА 

ЗА ЗАМЕСТНИК-КМЕТ НА ОБЩИНА БУРГАС
Относно: Предоставяне на безвъзмездна финансова помощ в полза на професионален приемен родител – К. Ж. А.
УВАЖАЕМИ ОБЩИНСКИ СЪВЕТНИЦИ,
В Община Бургас е постъпило Заявление с Вх. № 13-00-249/418/05.07.2018 г. от професионален приемен родител К. Ж. А. с постоянен и настоящ адрес гр. Бургас, за предоставяне на еднократна финансова помощ.
Г-жа А. е на 50 г., омъжена. Живее със съпруга си на посочения постоянен адрес в собствено жилище. 
Г-жа К.А. е утвърдена, като професионален приемен родител със заповед на директора на Дирекция „Социално подпомагане“ – Бургас. Същата, преминава успешно базово обучение и допълнителна квалификация за професионална приемна грижа. 

През м. октомври 2017 г. със заповед на директора на Дирекция „Социално подпомагане“ – Бургас, в семейството на г-жа К.А. е настанено дете на 4 г. С цел съхраняване на връзката на детето с биологичното му семейство е определен режим на лични контакти в сградата на Отдел „Закрила на детето“ Бургас в присъствието на социален работник. До момента, биологичната майка не проявява заинтересованост към нуждите на детето и не осъществява контакт с него.
Детето Й. е на 4 г. Родено в гр. Бургас. От раждането си до м. януари 2017 г., се отглежда в семейна среда. След получен сигнал на Националната телефонна линия за деца, че майката не полага адекватни грижи за детето, същото спешно е изведено от семейството и е приложена мярка – полицейска закрила за 48 часа от РУП Средец. 
По време на посещенията от социален работник по проекта в дома на професионалното приемно семейство е констатирано, че приемната майка полага много добри грижи за детето. Същата е създала адекватна семейна среда, според нуждите и потребностите на Й. Режимът на детето е изцяло съобразен с възрастовите му особености и потребности. Процеса на адаптация е преминал – детето се чувства съвсем спокойно и ориентирано в семейната среда.  
Предвид изложеното и на основание чл. 14, ал. 1 от Правилник за финансово подпомагане на приемни семейства, живущи на територията на община Бургас, приет с Решение на Общинския съвет по т. 7, Протокол № 51/21.07.2011 г., изменен и допълнен по т. 14, Протокол № 7/21.01.2016 г. и чл. 21, ал. 1, т. 23 ЗМСМА, предлагам Общински съвет Бургас да вземе следното
 Р Е Ш Е Н И Е:
Да се предостави на професионелан приемен родител –К.Ж.А., с постоянен адрес гр. Бургас, еднократно сума от 1 000 (хиляда) лева.
Приложения: 
1. Копие на Заявление с Вх. № 13-00-249/418/05.07.2018 г. от професионален приемен родител. 

2. Копие на Заповед за утвърждаване за професионален приемен родител от Директора на Дирекция „Социално подпомагане" – Бургас.
3. Копие на Социален доклад за приемното семейство от екипа по приемна грижа на областно ниво по проект „Приеми ме 2015“.
4. Копие Заповед за настаняване на детето Й.Д.М. на директора на Дирекция „Социално подпомагане“ – Бургас. 
5. Копие на Договор по реда на чл. 27, ал. 5 от Закон за закрила на детето за настаняване на малолетната Й.Д.М. в професионално приемно семейство.

6. Копие на План за действие за работа с детето Й.Д.М., съгласно чл.18, ал. 2 от Наредба за условията и реда за кандидатстване, подбор и утвърждаване на приемни семейства и настаняване на деца в тях.
7. Копие на Удостоверение от преминало базово обучение и допълнителна квалификация за професионален приемен родител.
ЙОРДАНКА АНАНИЕВА 

За заместник-кмет “Здравеопазване, социални дейности и спорт“, 

съгласно Заповед № 1779/28.06.2018 г.
